**ใบความรู้ที่ ๑.๑ เรื่อง หลักการจัดและตกแต่งบ้าน หน่วยที่ ๑ เรื่อง บ้านและสวน**

**รหัสวิชา ง๒๒๑๐๑ รายวิชา การงานอาชีพ ภาคเรียนที่ ๒ ชั้นมัธยมศึกษาปีที่ ๒**

**จุดประสงค์การเรียนรู้** อธิบายประโยชน์และหลักการจัดและตกแต่งบ้านได้



**ภาพประกอบจาก :https://www.pexels.com**

**ความหมายของการจัดและตกแต่งบ้าน**

การจัดและตกแต่งบ้าน หมายถึง การจัดวางเครื่องเรือน เครื่องใช้ต่างๆ ภายในบ้านและ

ภายนอกบ้าน อย่างมีหลักการ เพื่อความเป็นระเบียบ เรียบร้อย สะดวกต่อการใช้งาน น่าอยู่อาศัย ประหยัดพลังงานและเป็น ที่พึงพอใจของผู้อยู่อาศัยและผู้มาเยี่ยมเยือน

**ประโยชน์ของการจัดและตกแต่งบ้าน**

๑. ทำให้บ้านสวยงาม มีระเบียบ และน่าอยู่อาศัย

๒. สมาชิกในบ้านอาศัยอยู่ด้วยความสุขกาย สบายใจ

๓. การย้ายเครื่องเรือนและปรับเปลี่ยนเครื่องตกแต่ง ช่วยสร้างความแปลกตา ไม่ซ้ำซากจำเจ ทำให้รู้สึกสดชื่น

๔. การจัดและตกแต่งบ้านร่วมกัน ช่วยสร้างความสามัคคีให้กับสมาชิกในครอบครัว

๕. ปลูกสร้างลักษณะนิสัยที่มีระเบียบ และมีความคิดสร้างสรรค์ให้แก่สมาชิกในครอบครัว

๖. สมาชิกในครอบครัวรู้สึกภูมิใจและเห็นคุณค่าของครอบครัว

๗. สมาชิกในครอบครัวได้รับการฝึกกระบวนการทักษะการคิด วิเคราะห์ วางแผน สามารถปฏิบัติงาน ร่วมกับผู้อื่นและฝึกทักษะการแก้ปัญหาต่าง ๆ ได้

**หลักการจัดและตกแต่งบ้าน**

๑. ความปลอดภัย การจัดบ้านควรคำนึงถึงความปลอดภัยเป็นอันดับแรก ทั้งการจัดวางให้เป็นระเบียบ ไม่เกะกะขวางทาง เครื่องเรือนหรือของตกแต่งผนังหรือฝ้าเพดาน ต้องมีความมั่นคงและแข็งแรง รวมถึงจัดวาง ให้มีอากาศถ่ายเทเพื่อไม่ให้ห้องอับชื้น เป็นแหล่งเพาะเชื้อโรค

๒. ประโยชน์ใช้สอย ทำได้โดยการจัดวางเครื่องเรือนหรือของตกแต่งให้เหมาะสมกับขนาดของห้อง ตำแหน่งประตู หน้าต่าง การใช้งานของแต่ละห้องภายในบ้านอย่างเหมาะสม

๓. ความสวยงาม เป็นการนำเอาหลักศิลปะ เรื่องสี รูปร่าง รูปทรง สัดส่วน ผิวสัมผัส ความสมดุล ความ กลมกลืน มาประยุกต์ใช้ร่วมในการตกแต่งด้วย

๔. ความประหยัด เป็นจัดและตกแต่งบ้าน โดยคำนึงถึงสิ่งต่อไปนี้

๑) ตกแต่งบ้านให้สามารถทำกิจกรรมได้หลาย ๆ กิจกรรมในพื้นที่เดียวกัน

๒) ควรจัดวางห้องนอนให้อยู่ในทิศตะวันออก เพื่อหลีกเลี่ยงไม่ให้ผนังสะสมความร้อน

จากแสงแดด ในช่วงบ่าย ควรมีหน้าต่างเพื่อเปิดระบายอากาศและรับแสงสว่างให้เพียงพอ

๓) เลือกใช้เครื่องเรือนที่สามารถปรับใช้งานได้มากกว่า ๑ งาน เช่น เตียงที่มีลิ้นชัก เบาะนวม

ที่สามารถพับเป็นเก้าอี้ หรือกางเป็นที่นอนได้

๔) นำวัสดุเหลือใช้หรือวัสดุธรรมชาติมาออกแบบหรือประดิษฐ์เป็นของใช้และของประดับ

ตกแต่งบ้านด้วยตนเอง เพื่อประหยัดค่าใช้จ่ายและยังเป็นการอนุรักษ์สิ่งแวดล้อมอีกด้วย

**ขั้นตอนการจัดและตกแต่งบ้าน**

1. ประชุมปรึกษาหารือกันระหว่างสมาชิกในครอบครัว เพื่อจัดลำดับความเร่งด่วนในการจัดตกแต่งบ้าน
2. การวิเคราะห์พื้นที่ห้องต่างๆ และบริเวณรอบบ้าน เช่น ช่องลม หรือประตูทางเข้าออก

ควรอยู่ในทิศทางลมที่เหมาะสม

1. กำหนดรูปแบบในการจัดตกแต่งบ้าน เช่นเปลี่ยนเครื่องใหม่ ซ่อมแซมเครื่องเรือนเก่า

หรือย้ายตำแหน่ง รวมถึงกำหนดรูปแบบการจัดสวน ต้นไม้ ไม้ดอก ไม้ประดับที่จะตกแต่งภายในสวนให้เหมาะกับบ้าน

1. กำหนดตำแหน่งในการจัดวางเครื่องเรือนให้เหมาะสม โดยคำนึงถึงประโยชน์ใช้สอย

ขนาดของห้อง และความสะดวกในการใช้งาน

1. แบ่งหน้าที่ของสมาชิกในครอบครัว เพื่อสร้างความสัมพันธ์ที่ดีและให้ทุกคนได้มีส่วนร่วมด้วยกัน
2. ดำเนินการปรับปรุงหรือจัดบ้านใหม่ โดยขยับเครื่องเรือนเพื่อให้สามารถปฏิบัติงานได้

สะดวก ปรับปรุง ห้องให้เรียบร้อย สวยงาม เช่นทาสีผนังห้องใหม่

1. สมาชิกภายในบ้านร่วมกันประเมินผลงานการจัดตกแต่งบ้าน และปรับปรุงแก้ไขให้ได้ผล

งานที่น่าพอใจที่สุด



**ภาพประกอบจาก:https://www.pexels.com**

**ใบความรู้ที่ ๑.๘ เรื่อง งานประดิษฐ์ของใช้ตกแต่งบ้าน หน่วยที่ ๑ เรื่อง บ้านและสวน**

**รหัสวิชา ง๒๒๑๐๑ รายวิชา การงานอาชีพ ภาคเรียนที่ ๒ ชั้นมัธยมศึกษาปีที่ ๒**

การนำวัสดุธรรมชาติที่หาได้ภายในโรงเรียนหรือในท้องถิ่นมาสร้างประดิษฐ์เป็นของใช้และของตกแต่งบ้านโดยการศึกษาค้นคว้าและประยุกต์ข้อมูลจากแหล่งเรียนรู้ต่างๆ นอกจากจะทำให้ได้สิ่งของไว้ใช้สอยแล้วยังเป็นการประหยัดค่าใช้จ่าย และเป็นการใช้ทรัพยากรธรรมชาติให้เกิดประโยชน์และคุ้มค่า



ที่มา :https://www.pexels.com

วัสดุธรรมชาติที่หาได้ภายในโรงเรียนหรือในท้องถิ่น ที่สามารถนำมาประดิษฐ์เป็นของใช้และของตกแต่งภายในบ้านได้ เช่น กิ่งไม้ ใบยาง กะลามะพร้าว ไม้ไผ่ ปอสา เปลือกหอย ใยบวบ ใบลาน เกล็ดปลา เป็นต้น

**แนวทางการประดิษฐ์ของใช้ ของตกแต่งบ้านด้วยวัสดุธรรมชาติ**

การประดิษฐ์ของใช้ของตกแต่งจากวัสดุธรรมชาติในโรงเรียนหรือท้องถิ่น มีแนวทางดังนี้

๑. เลือกวัสดุที่มีมากและหาได้ง่ายในโรงเรียนหรือท้องถิ่น เพราะจะช่วยประหยัดค่าใช้จ่าย

ประหยัดเวลาในการจัดหาวัสดุมาประดิษฐ์ เป็นชิ้นงานได้

๒. ออกแบบชิ้นงานให้สอดคล้องกับวัสดุในท้องถิ่น เช่น ตอกไม้ไผ่ กระจูด หวาย ลักษณะเป็นเส้น

ควรนำมาสานเป็นลวดลายหรือสานขึ้นรูปเป็นภาชนะ เกล็ดปลา สามารถนำมาย้อมสีประดิษฐ์

เป็นดอกไม้งานประดับ ดินเหนียว สามารถนำมาปั้นขึ้นรูปเป็นเครื่องใช้ต่าง ๆ

๓. ประดิษฐ์ชิ้นงานตามกระบวนการทางเทคโนโลยี เพื่อให้การทำงานมีประสิทธิภาพและได้ผลงาน

ที่มีคุณภาพ มี ๗ ขั้นตอนดังนี้

๓.๑ กำหนดความต้องการ

๓.๒ ศึกษาข้อมูลและรวบรวมข้อมูล

๓.๓ เลือกวิธีการ

๓.๔ ออกแบบและปฏิบัติ

๓.๕ ทดสอบคุณภาพ

๓.๖ การปรับปรุง

๓.๗ ประเมินผล

๔. เก็บรักษาชิ้นงานอย่างถูกวิธีเพื่อให้ชิ้นงานคงรูปและสีสันสวยงาม จนกว่าจะนำไปใช้ประโยชน์โดยเก็บไว้ในที่แห้งและเย็น ไม่ควรเก็บไว้ที่มีความร้อนและความชื้น

**งานประดิษฐ์ที่แสดงเอกลักษณ์ภูมิปัญญาไทย**

****

ที่มา :https://krooaoodpat.wordpress.com

สิ่งประดิษฐ์ที่เป็นเอกลักษณ์ไทย เป็นผลงานที่สะท้อนให้เห็นถึงขนบธรรมเนียมประเพณีวัฒนธรรม และความเป็นอยู่ ของคนไทยตั้งแต่โบราณจนถึงปัจจุบัน มีความงามและคุณค่าทางศิลปะซึ่งควรอนุรักษ์ไว้ไม่ให้สูญหายผลงานสิ่งประดิษฐ์ ที่เป็นเอกลักษณ์ไทย ที่เราสามารถพบเห็นอยู่ทั่วไปได้แก่

**๑. งานจักสาน** เป็นผลงานจากหัตถกรรมพื้นบ้านของไทย ซึ่งประดิษฐ์มาเพื่อประโยชน์ใช้สอยใน

ชีวิตประจำวัน ภายในครอบครัว เช่น ตะกร้า กระจาด กระบุง กระติบข้าว ลอบ ไช หมวก เสื่อ เป็นต้น วัสดุที่นิยมนำมาจักสาน ส่วนใหญ่เป็นวัสดุจากธรรมชาติที่มีอยู่ในท้องถิ่น เช่น หวาย ไม้ไผ่ ใบลาน ใบเตย เชือกกล้วยก้านมะพร้าว ผักตบชวา ฟาง กก กระจูด เป็นต้น

**๒. งานปั้น** เป็นผลงานจากการนำดินเหนียวหรือดินอื่น ๆ มาปั้นเป็นรูปสัตว์หรือสิ่งต่าง ๆ ตามที่ต้องการ เช่น ปั้นรูปตุ๊กตา ปั้นรูปผักผลไม้ แจกัน ถ้วยชาม เป็นต้น

**๓. งานใบตอง** เป็นผลงานที่ได้จากการนำใบตองมาตัดเย็บและประกอบเป็นรูปร่างรูปทรงต่าง ๆ แล้วนำมาบรรจุอาหาร ดอกไม้หรือประดับตกแต่งเพื่อใช้ในงานพิธีต่าง ๆ เช่น กระทง บายศรี เป็นต้น

**๔. งานดอกไม้สด** เป็นผลงานที่ได้จากการใช้ดอกไม้สดมาร้อย มอบเป็นของขวัญของที่ระลึกในงานต่าง ๆ เช่น มาลัย พานพุ่ม ช่อดอกไม้ เป็นต้น

**๕. งานแกะสลัก** เป็นผลงานการสร้างลวดลายลงบนผักผลไม้หรือวัสดุเนื้ออ่อนประเภทไม้ สบู่ หรือเทียนโดยใช้เครื่องมือที่มีความแหลมคมนิยมใช้ตกแต่งบ้าน ตกแต่งอาหาร หรือใช้เป็นของขวัญ ของที่ระลึก

**การออกแบบงานประดิษฐ์เป็นของใช้และของตกแต่งบ้านด้วยวัสดุธรรมชาติ**

|  |  |
| --- | --- |
| **ขั้นตอน/กระบวนการ** | **วิธีการปฏิบัติ** |
| ๑. เลือกวัสดุธรรมชาติ เพื่อประดิษฐ์เป็นของใช้และของตกแต่งบ้าน | ................................................................................................................................................................................................................................................................................................... |
| ๒. ชื่องานประดิษฐ์ | ................................................................................................ |
| ๓. การใช้งาน/ประโยชน์ใช้สอย | .................................................................................................................................................................................................................................................................................................................................................................................................... |
| ๔. วัสดุหลักในการประดิษฐ์ | .......................................................................................  .......................................................................................  ....................................................................................... |
| ๕. อุปกรณ์ที่ใช้ | .......................................................................................  .......................................................................................  ....................................................................................... |
| ๖. เอกลักษณ์ไทยหรือเอกลักษณ์ท้องถิ่นที่นักเรียนนำมาผสมผสานในงานประดิษฐ์ | .......................................................................................  .......................................................................................  ....................................................................................... |
| ๗. ขั้นตอนการดำเนินงาน/วิธีทำ | .....................................................................................  .....................................................................................  .....................................................................................  ..................................................................................... |

**ใบความรู้ที่ ๑.๔ เรื่อง การจัดและตกแต่งสวน หน่วยที่ ๑ เรื่อง บ้านและสวน**

**รหัสวิชา ง๒๒๑๐๑ รายวิชา การงานอาชีพ ภาคเรียนที่ ๒ ชั้นมัธยมศึกษาปีที่ ๒**

**สวน** คือ สถานที่ปลูกพันธุ์ไม้ที่มีหลากหลายชนิด ถือเป็นส่วนหนึ่งของบ้าน ซึ่งอาจจะอยู่หน้าบ้าน ข้างบ้าน หลังบ้าน หรือระเบียงบ้าน ก็ได้ การจัดสวนให้สวยงาม ทำให้ผู้อาศัยมีสุขภาพจิตดี ช่วยผ่อนคลาย และลดความเครียดได้

**ความสำคัญของการดูแลรักษาสวน** บ้านที่มีสวน ผู้อยู่อาศัยต้องรู้จักดูแลรักษาและตกแต่งสวนอยู่เป็นประจำ เพื่อในสวนคงความสวยงาม สดชื่นอยู่เสมอ ช่วยลดความเครียดของผู้อยู่อาศัย ลดฝุ่นละอองที่มีอยู่ ในบรรยากาศ แต่หากไม่ดูแลความ สะอาดสวนอาจกลายเป็นที่อยู่อาศัยของสัตว์มีพิษต่าง ๆ ได้

**รูปแบบของการจัดสวน**

|  |  |
| --- | --- |
| **๑. สวนประดิษฐ์** เป็นสวนที่นำเอา รูปแบบเรขาคณิตมาช่วยในการจัด สวน ใช้หลักความสมดุลโดยมีจุด ศูนย์กลางในการจัดสวน เช่น มีน้ำพุ กลางสวน จัดต้นไม้หรือวัตถุแบบ คู่ขนาน แปลงดอกไม้หรือใบไม้ปลูก สลับเป็นลวดลาย ตัดแต่งเป็นระเบียบ เรียบร้อย |  |
| **๒. สวนแบบธรรมชาติ** เป็นการจัด สวนโดยวางต้นไม้แบบอิสระ มีเนิน ลดหลั่นเป็นชั้น ๆ พันธุ์ไม้ไม่มีการ ตกแต่งมากนักใช้หลักความสมดุล แบบง่าย ๆ ในการตกแต่ง |  |
| **๓. สวนแบบสมัยใหม่** เป็นสวนที่มี การผสมผสานกันระหว่างสวนแบบ ธรรมชาติและสวนแบบประดิษฐ์ โดย เน้นที่ของตกแต่งสวน เช่น โต๊ะ เก้าอี้ โคมไฟ และการปูพื้นด้วยวัสดุอื่น ๆ  **ที่มาของภาพ** [**http://garden04.blogspot.com/2015/11/10\_21.html**](http://garden04.blogspot.com/2015/11/10_21.html) |  |

**ใบความรู้ที่ ๑.๕ เรื่อง การดูแลรักษาสวน หน่วยที่ ๑ เรื่อง บ้านและสวน**

**รหัสวิชา ง๒๒๑๐๑ รายวิชา การงานอาชีพ ภาคเรียนที่ ๒ ชั้นมัธยมศึกษาปีที่ ๒**

**การดูแลรักษาสวน**

การดูแลรักษาสวนให้สวยงามและมีอายุยืนยาว มีแนวทางปฏิบัติ ดังนี้

๑. เลือกพันธุ์ไม้ที่เหมาะสมตามธรรมชาติ เช่น พันธุ์ไม้ในร่ม พันธุ์ไม้แดด พันธุ์ไม้เลื้อย พันธุ์ไม้น้ำ พันธุ์ไม้ขนาดเล็ก หรือพันธุ์ไม้ขนาดใหญ่

๒. เลือกเครื่องมือใหพร้อมและเหมาะสม ควรเตรียมอุปกรณ์และเครื่องมือให้ตรงกับจุดประสงค์และ

การใช้งานด้วย เครื่องมือที่ใช้ในการดูแลรักษาสวน ประกอบด้วย จอบ เสียม บัวรดน้ำ ถังน้ำ สายยาง กรรไกร ตัดกิ่ง ส้อมพรวน ช้อนปลูก คราด เป็นต้น

๓. ตัดแต่งกิ่งไม้พุ่มหรือไม้ยืนต้นให้เป็นระเบียบ ไม่รก รุงรังและไม่เกี่ยวสายไฟฟ้า

๔. ตัดเล็มหญ้าทุกเดือนโดยใช้อุปกรณ์ที่เหมาะสม เช่น กรรไกรตัดหญ้า เครื่องเล็มหญ้า รถตัดหญ้า

๕. รดน้ำต้นไม้อย่างสม่ำเสมอ ในปริมาณที่เหมาะสมตามชนิดของพันธุ์ไม้

๖. พรวนดิน ใส่ปุ๋ย เพื่อบำรุงดินให้มีแร่ธาตุที่เพียงพอและควรเลือกปุ๋ยให้เหมาะกับพันธุ์ที่ปลูก

๗. ควบคุมโรคติดต่อและแมลงที่มากัดกินทำลาย ใบ ดอก และเจาะลำต้นซึ่งควรเน้นวิธีแบบธรรมชาติ หรือใช้น้ำยาสมุนไพร แทนการใช้สารเคมีหรือใช้สารเคมีในปริมาณที่น้อยด้วยความระมัดระวัง

๘. ป้องกันสัตว์เลี้ยง ที่จะเข้ามาทำลาย ได้แก่ สุนัข แมว ที่อาศัยอยู่ในบ้านอาจตะกุย ขุดหลุม วิ่งชน กระถางทำให้สวนเสียหายได้

๙. มีตารางการทำงานเพื่อเตือนและป้องกันการลืม

|  |  |  |  |  |  |
| --- | --- | --- | --- | --- | --- |
| รายการปฏิบัติ | ทุกวัน | ทุกสัปดาห์ | ทุกสองสัปดาห์ | ทุกเดือน | ทุกหกเดือน |
| รดน้ำ | **√** |  |  |  |  |
| ใส่ปุ๋ย  - ปุ๋ยอินทรีย์  - ปุ๋ยอนินทรีย์ |  |  | **√** | **√** |  |
| ตัดหญ้า |  |  | **√** |  |  |
| ตัดแต่งกิ่งและทรงพุ่ม |  |  |  | **√** |  |
| พรวนดิน |  |  | **√** |  |  |
| เก็บกวาดใบไม้ | **√** |  |  |  |  |
| กำจัดวัชพืช |  |  |  | **√** |  |
| เปลี่ยนดินในกระถางต้นไม้ |  |  |  |  | **√** |

**การจัดสวน ออกแบบสวน และตกแต่งสวน ด้วย 10 วิธีง่ายๆ**

     การจัดสวนเป็นการตกแต่งบ้านอีกรูปแบบหนึ่งที่นิยมทำกัน เพื่อเพิ่มความสวยงาม ร่มรื่น สบายตา แก่ผู้อยู่อาศัย แขกผู้มาแวะเยือนหรือแม้แต่ผู้คนที่สัญจรผ่านไปมา สวนจึงเป็นทั้งที่ผักผ่อนและเป็นห้าตาของบ้านอีกด้วย ทั้งนี้การจัดสวนไม่ว่าจะเป็น สวนขนาดเล็ก ขนาดกลาง ขนาดใหญ่ หรือแม้แต่สวนเทียม ก็มักมีเกณฑ์หรือวิธีการจัดสวนที่คล้ายๆกัน และอาจประยุกต์แตกต่างกันตามมุมมอง สไตล์ของผู้อยู่อาศัย สำหรับวิธีการจัดสวนมีวิธีการจัดง่ายๆแบ่งเป็น 10 วิธีดังนี้

[](http://3.bp.blogspot.com/-VJv5dj3dER4/VlAdSFuzd6I/AAAAAAAAPm8/_4K0To8fjKI/s1600/%25E0%25B8%2581%25E0%25B8%25B2%25E0%25B8%25A3%25E0%25B8%2588%25E0%25B8%25B1%25E0%25B8%2594%25E0%25B8%25AA%25E0%25B8%25A7%25E0%25B8%2599%2Bgarden%2BC01.jpg)

**1.การจัดพื้นที่สำหรับการจัดสวน**

    อันดับแรกเลยสำหรับการจัดสวนคือต้องทราบพื้นที่ที่เราจะใช้จัดสวนเสียก่อน ว่ามีพื้นที่ขนาดเท่าไหร่ มากหรือน้อย หรือแทบจะไม่มีเลยก็ต้องแนะนำว่า ต้องปลูกไม้แขวนหรือไม้ประดับแทนให้พื้นที่จำกัดนั้น แต่หากมีพื้นที่กว้าง พื้นที่เยอะ ก็ง่ายต่อการจัดสวนเป็นอย่างมาก เพราะสามารถเลือกพันธุ์ไม้ได้หลายแบบ รูปแบบการจัดสวนได้หลายลักษณะ ตามความต้องการของเจ้าของบ้านได้เลย ดังนั้นการจัดเตรียมพื้นที่ก่อนก็จะสามารถวางแปลนคร่าวๆได้ว่าเราจะจัดสวนไปในลักษณะใด

**2.การออกแบบสวนที่ต้องการจะจัดหรือตกแต่ง**

เมื่อทราบพื้นที่และเตรียมพื้นที่ที่เราจะจัดสวนในพื้นที่บ้านได้แล้ว ทีนี้มาเป็นส่วนของการออกแบบสวนที่เราอยากต้องการจะให้เป็น จะเน้นใช้ประโยชน์ หรือตกแต่งสวนงาม ให้ความร่มรื่น หรือทำเป็นที่นั่งเล่น รับแขก พักผ่อน อันนี้ก็แล้วแต่เจ้าของบ้านจะต้องการให้เป็น โดยอาจวาดแบบ เขียนในกระดาษ ว่าจะปลูกต้นไม้แบบไหน ยืนต้น หรือไม้ประดับ ดอกไม้ จัดวางไว้ตรงไหน มีม้านั่ง หรือน้ำพุ หรือไม่ หรืออาจจัดสวนเป็นแบบสวนหย่อมเล็ก เท่านี้การออกแบบสวนก็จะทำให้เห็นภาพสวนใกล้ความจริงมากยิ่งขึ้น และจะได้จัดเตรียมวัสดุหรือพันธุ์ไม้ได้ในลำดับต่อไป

**3.การวางแผนการปลูกต้นไม้**

ก่อนการเลือกซื้อพันธุ์ไม้หรือต้นไม้นั้น ควรวางแผนการปลูกต้นไม้เสียก่อน โดยวางเลือกว่าจะปลูกต้นไม้อะไร ดอกไม้ชนิดไหน ไม้ประดับประเภทไหน วิธีการปลูก และชื่อเรียกของพันธู์ไม้นั้น ซึ่งข้อมูลเหล่านี้สามารถหาได้จากนิตยสารหรืออินเตอนเน็ต และรวมถึงกระถางวัสดุตกแต่งอื่นๆด้วย

**4.การจัดหาพันธุ์ไม้และวัสดุตกแต่งสวน**

    หลังจากการออกแบบสวนและข้อมูลของพันธุ์ไม้แล้ว เราจะทราบว่าสวนที่เราจะจัดต้องใช้อะไรบ้าง สิ่งแรกเลยคือต้นไม้ดอกไม้ หรือพันธุ์ไม้นั้นเอง โดยพันธุ์ไม้นั้นสามารถหาซื้อได้ตามร้านเพาะพันธุ์ไม้ขาย แนะนำให้เลือกร้านใกล้ๆบ้าน หรือเป็นแหล่งรวมร้านเพาะพันธุ์หลากหลายพันธุ์เพื่อเปลี่ยนใจ เพราะสะดวกในการเลือกซื้อและขนย้าย อีกทั้งห่างโชคดีได้คำแนะนำในการดูแลพันธุ์ไม้จากร้านค้ายิ่งดี แต่อย่างน้อยเราต้องหาศึกษาหรือรู้เรื่องของพันธุ์ไม้ที่เราจะปลูกไว้บ้าง ก็จะเพิ่มความสะดวกได้ ส่วนวัสดุตกแต่งสวนก็สามารถหาซื้อได้ตามแหล่งที่ซื้อพันธุ์ไม้ได้เลย

**5.วิธีการเลือกซื้อต้นไม้ ดอกไม้ พันธุ์ไม้**

    ในส่วนนี้จะสอดคล้องกับข้อ3 แต่จะลงลึกไปจนถึงวิธีการดูและการเลือกพันธุ์ที่ดี ภายเรามีการวางแผนการปลูกต้นไม้และข้อมูลของต้นเล็กน้อย ก็ง่ายที่จะเลือกซื้อต้นไม้ที่ดีได้ โดยวิธีการเลือกง่ายๆคือ เลือกต้นไม้ที่สีใบเหลือหรือสีผิดเพี้ยนจากปกติของพันธุ์ชนิดนั้นๆ ลำต้นมีความอุดมสมบูรณ์ และที่่สำคัญเรื่องราคา จะได้ไม่เกินงบประมาณจนเกินไป

**6.การเลือกของตกแต่งสวน**

    การเลือกของตกแต่งสวนสิ่งแรกที่ต้องคำนึงคือเรื่องขนาดและความเหมาะสม เรื่องรองลงมาคือการใช้ประโยชน์ของสิ่งของนั้นๆ เนื่องจากการใช้ประโยชน์เป็นมุมมองการเลือกใช้งานส่วนบุคคลของเจ้าของบ้าน แต่เรื่องขนาดนั้นเพื่อให้สอดคล้องกับพื้นที่ที่มีในการจัดสวน ไม่ว่าจะเป็น ตุ๊กตาปูนปั้น น้ำพุก็ในเหมาะสมกับพื้นที่จะได้ไม่ดูแคบไปหรือโล่งไป เรื่องวัสดุตกแต่งสามารถหาซื้อได้ทั้วไป หรือประยุกต์ใช้ของเดิมที่มีก็ให้อารมณ์อีกรูปแบบนึง

**7.ปรับระดับ-จัดการพื้นที่**

    มาถึงขั้นตอนการลงมือก่อนจัดสวนจริงๆ เริ่มด้วยการเคลียร์พื้นที่ที่จะจัด เก็บวัสดุที่ไม่ใช้งานออกไป ถอนหญ้า เกลี่ยหน้าดิน หากจะทำระเบียงยื่นออกมาก็ให้ทำก่อน หรือทางเดินทางก็ให้ทำก่อนได้เลย และเตรียมหน้าดินสำหรับการลงพันธุ์ไม้เพื่อปลูก หรือหากเป็นกระถางก็ให้เตรียมพื้นที่จัดวางให้เรียบร้อย

**8.จัดวางเกณฑ์มาตรฐานพื้นฐานสำหรับการจัดสวน**

    หากมีต้นไม้ใหญ่ก็จัดวางไว้ด้านหลังและไล่ระดับลงมาเรื่อยๆเป็นขนาดกลางและเล็ก เพื่อสามารถมองเห็นพันธุ์ไม้อย่างทั่วถึง และไม่บดบังความสวยงามซึ่งกันและกัน และเพื่อความเป็นระเบียบเรียบร้อยของสวน

**9.จัดสวนให้มีสีสัน (ส่วนขยาย)**

    ในข้อนี้เป็นส่วนขยายออกมาในการออกแบบ คือ การเล่นสีของพันธุ์ไม้หลากหลายชนิดมาประดับคละๆกันไป ทั้งไม้ประดับ ดอกไม้ พวกตะกูลสีแดง สีชมพู สีส้ม สีม่วง สีขาว สีเหลือง และอีกหลายๆสี เพื่อเพิ่มความสวยงาม สีสันสดใส ให้อีกบรรยากาศหนึ่งของการผักผ่อน ทั้งนี้การต้องศึกษาการปลูกและการดูแลรักษา พันธุ์ไม้หลากสีนี้ไว้ด้วย

**10.สุดท้ายลงมือจัดสวนได้**

เมื่อการจัดเตรียมพื้นที่และการออกแบบสวนที่เราต้องการเรียบร้อยแล้ว พร้อมกับเตรียมพันธุ์ไม้วัสดุอุปกรณ์ครบถ้วน ก็ลงมือการจัดสวนได้เลย หากมีหินหรือวัสดุขนาดใหญ่ควรจัดวางให้เป็ฯที่เรียบร้อยเสียก่อน แล้วค่อยปลุกดอกไม้ พันธุ์ขนาดเล็กตาม ตัดแต่งใบของพันธุ์ไม้ให้สวยงาม และสุดท้ายหากมีของที่ต้องใช้งาน เช่น โต๊ะ เก้าอี้ หรือม้านั่ง ก็นำมาจัดสวนในส่วนสุดท้าย เมื่อจัดสวนเสร็จ ทั้งนี้ควรยึดแบบแผนที่เราคิดไว้ตั้งแต่แรกก่อน แต่หากจะไปเปลี่ยนแปลงเล็กน้อยก็สามารถทำได้แล้วแต่เจ้าของบ้านได้เลย

ที่มา: <http://garden04.blogspot.com/2015/11/10_21.html>

**Saturday, November 21, 2015**